
కోల్కతా : పశ్చిమ బెంగాల్ సీఐడీ శనివారం బీజేపీ రాజ్యసభ సభ్యురాలు రూపా గంగూలీని ప్రశ్నించింది. జల్పాయ్గురిలో బాలల అక్రమ రవాణాకు సంబంధించిన కేసులో ఆమెను ప్రశ్నించినట్లు సీఐడీ అధికారి ఒకరు తెలిపారు. ఆమెను దక్షిణ కోల్కతాలోని తన నివాసంలో సీఐడీ అధికారుల బృందం ప్రశ్నించిందని తెలిపారు. బీజేపీ మహిళా విభాగం ప్రధాన కార్యదర్శి జుహీ చౌదరిని రూపా గంగూలీ కలిసినట్లు వచ్చిన ఆరోపణలపై రూపాను ప్రశ్నించినట్లు తెలిపారు. ఈ కేసులో జుహీ చౌదరిని ఇప్పటికే అరెస్టు చేసినట్లు చెప్పారు.బాలల అక్రమ రవాణా కుంభకోణాన్ని సీఐడీ కొద్ది నెలల క్రితం వెలుగులోకి తెచ్చింది. బాలలను, శిశువులను చట్టవిరుద్ధంగా దత్తతకు ఇస్తున్నారని, వీరిలో కొందరిని విదేశీయులకు విక్రయించారని ఆరోపించింది.రూపా గంగూలీ విలేకర్లతో మాట్లాడుతూ కేసును పరిష్కరించేందుకు తనను సీఐడీ అధికారులు ప్రశ్నించారని చెప్పారు. పరిస్థితిని అర్థం చేసుకున్నారని, తనకు తెలిసిన విషయాలను వారికి చెప్పానని తెలిపారు. తనపై ఆరోపణలు నమోదుకాలేదన్నారు. రాజకీయంగా కక్ష సాధించాలన్న ఉద్దేశంతోనే తనను ఈ కేసులో ప్రశ్నిస్తున్నారన్నారు.

kolkata : paschima bengal cid sanivaaram bgfa rajyasabha sabhyuraalu roopa gangooleeni prasninchindi. jalpaygurilo baalala akrama ravaanaaku sambandhinchina kesulo aamenu prasninchinatlu cid adhikari okaru telipaaru. aamenu dakshina kolkataaloni tana nivaasamlo cid adhikaarula brundam prasninchindani telipaaru. bgfa mahila vibhagam pradhaana kaaryadarsi juhi chaudarini roopa gangoolee kalisinatlu vachina aaropanalapai roopaanu prasninchinatlu telipaaru. ee kesulo juhi chaudarini ippatike arestu chesinatlu cheppaaru.baalala akrama rawana kumbhakonanni cid koddi nelala kritam veluguloki tecchindi. baalalanu, sisuvulanu chattaviruddhamgaa dattataku istunnarani, veerilo kondarini videsheeyulaku vikrayinchaarani aaropinchindi.roopa gangoolee vilekarlatho maatlaadutuu kesunu parishkarinchenduku tananu cid adhikaarulu prasninchaarani cheppaaru. paristhitini artham chesukunnarani, tanaku telisina vishayaalanu vaariki cheppaanani telipaaru. tanapai aaropanalu namodukaaledannaaru. raajakeeyamgaa kaksha saadhinchaalanna uddesamtone tananu ee kesulo prasnistunnaranna.